กฎกระทรวงถอนคืนเหรียญกษาปณ์อลูมิเนียมราคาห้าสตางค์ พ.ศ. 2551
ประกาศวันที่ 2008-02-05

content: กฎกระทรวง ถอนคืนเหรียญกษาปณ์อลูมิเนียมราคาห้าสตางค์ พ.ศ. ๒๕๕๑
content: อาศัยอำนาจตามความในมาตรา ๕ แห่งพระราชบัญญัติเงินตรา พ.ศ. ๒๕๐๑ และมาตรา ๑๓ ทวิ วรรคสอง แห่งพระราชบัญญัติเงินตรา พ.ศ. ๒๕๐๑ ซึ่งแก้ไขเพิ่มเติมโดยพระราชบัญญัติเงินตรา (ฉบับที่ ๕) พ.ศ. ๒๕๓๖ รัฐมนตรีว่าการกระทรวงการคลังออกกฎกระทรวงไว้ ดังต่อไปนี้
sectionNo: 1
content: ข้อ ๑ ให้ถอนคืนเหรียญกษาปณ์อลูมิเนียมราคาห้าสตางค์ น้ำหนัก ๐.๖ กรัม ขนาดเส้นผ่าศูนย์กลาง ๑๖ มิลลิเมตร ที่ออกโดยกฎกระทรวง ฉบับที่ ๘๑ (พ.ศ. ๒๕๒๙) ออกตามความในพระราชบัญญัติเงินตรา พ.ศ. ๒๕๐๑
sectionNo: 2
content: ข้อ ๒ ให้ผู้มีเหรียญกษาปณ์ตามข้อ ๑ นำเหรียญกษาปณ์ที่ถอนคืนมาแลกเปลี่ยนกับธนบัตรหรือเหรียญกษาปณ์อื่นต่อพนักงานเจ้าหน้าที่ ณ สำนักบริหารเงินตรา กรมธนารักษ์ สำนักงานคลังจังหวัด สำนักงานคลังอำเภอ ศาลาธนารักษ์ ๑ จังหวัดเชียงใหม่ หรือศาลาธนารักษ์ ๒ จังหวัดสงขลา ภายในสองปีนับแต่วันที่กฎกระทรวงนี้ใช้บังคับ
sectionNo: 3
content: ข้อ ๓ เมื่อพ้นกำหนดระยะเวลาตามข้อ ๒ ให้ผู้มีเหรียญกษาปณ์ที่ถอนคืนและประสงค์จะแลกเปลี่ยนกับธนบัตรหรือเหรียญกษาปณ์อื่น นำเหรียญกษาปณ์ดังกล่าวมาแลกเปลี่ยนกับธนบัตรหรือเหรียญกษาปณ์อื่น โดยยื่นคำร้องพร้อมแสดงเหตุผลและความจำเป็นตามแบบที่กรมธนารักษ์กำหนดต่อพนักงานเจ้าหน้าที่ ณ สำนักบริหารเงินตรา
sectionNo: 3
content: กรมธนารักษ์ สำนักงานคลังจังหวัด สำนักงานคลังอำเภอ ศาลาธนารักษ์ ๑ จังหวัดเชียงใหม่ ศาลาธนารักษ์ ๒ จังหวัดสงขลา หรือสถานที่อื่นที่กรมธนารักษ์ประกาศกำหนด
content: ให้ไว้ ณ วันที่ ๒๙ มกราคม พ.ศ. ๒๕๕๑ ฉลองภพ สุสังกร์กาญจน์ รัฐมนตรีว่าการกระทรวงการคลัง
content: หมายเหตุ :-
content: เหตุผลในการประกาศใช้กฎกระทรวงฉบับนี้คือโดยที่กระทรวงการคลังได้จัดทำและนำออกใช้เหรียญกษาปณ์อลูมิเนียมราคาห้าสตางค์ใหม่ที่มีขนาดเส้นผ่าศูนย์กลางแตกต่างไปจากเหรียญกษาปณ์อลูมิเนียมราคาห้าสตางค์ที่ใช้อยู่ในปัจจุบันดังนั้นเพื่อให้เหรียญกษาปณ์ราคาห้าสตางค์ที่ใช้หมุนเวียนในระบบเศรษฐกิจมีเพียงขนาดเดียวและไม่
content: ก่อให้เกิดความสับสนในการใช้เหรียญกษาปณ์ราคาห้าสตางค์ สมควรถอนคืนเหรียญกษาปณ์อลูมิเนียมราคาห้าสตางค์ น้ำหนัก ๐.๖ กรัม ขนาดเส้นผ่าศูนย์กลาง ๑๖ มิลลิเมตร จึงจำเป็นต้องออกกฎกระทรวงนี้